આ મૅચમાં મુંબઈ ઇન્ડિયન્સે ૧૫૯ રનના ટાર્ગેટ પછી ૧૬મી ઓવરમાં સૌથી ડેન્જરસ બૅટ્સમૅન કીરૉન પોલાર્ડ (૨૨ રન, ૧૯ બૉલ, ૩ ફોર)ની સાતમી વિકેટ ગુમાવી ત્યારે જીતવા ૨૮ બૉલમાં ૫૩ રન બાકી હતા અને મલિન્ગા (૩૭ નૉટઆઉટ, ૧૮ બૉલ, ૩ સિક્સર, ૩ ફોર) તથા કૅપ્ટન હરભજન સિંહ (૧૯ નૉટઆઉટ, ૨૦ બૉલ, બે ફોર) તેમ જ બાકીના બે પૂંછડિયા બૅટ્સમેનો અબુ નેચિમ અને યજુવેન્દ્ર ચહલથી મુંબઈ ઇન્ડિયન્સની નૌકા પાર પડવાની સંભાવના બહુ ઓછી હતી. જોકે મલિન્ગા-ભજીની જોડીએ ૫૩ રનની અતૂટ ભાગીદારી સાથે અને એક બૉલ બાકી રાખીને મુંબઈ ઇન્ડિયન્સને જીત અપાવી હતી અને ચેન્નઈ સુપર કિંગ્સના સુપરસ્ટાર બૅટ્સમૅન માઇક હસી (૮૧ રન, ૫૭ બૉલ, ૩ સિક્સર, ૮ ફોર)ની ફટકાબાજી એળે ગઈ હતી.